OpenLLM-France/wikimedia huggingface dataset:
# Nínox de Manus

El nínox de Manus (Ninox meeki) és una espècie d'ocell de la família dels estrígids (Strigidae). Habita els boscos de Manus, de les illes de l'Almirallat, al nord de les illes Bismarck. El seu estat de conservació es considera de risc mínim.

## Referències

* ↑ «Nínox de Manus». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 250. ISBN 978-84-16728-37-4.
* ↑ BirdLife International. «Manus Boobook. Ninox meeki» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Daleke

Daleke (en (ucraïnès): Далеке) és un poble de la República Autònoma de Crimea a Ucraïna, que el 2014 tenia 782 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Sam Bowie

Samuel (Sam) Paul Bowie (nascut el 17 de març de 1961 a Lebanon, Pennsilvània) és un exjugador professional de basquetbol de l'NBA conegut per haver estat seleccionat en el Draft de 1984 per davant de Michael Jordan.

## Institut

A l'Institut Lebanon, Bowie meravellava per la seva enorme qualitat. Promitjà 28 punts i 18 rebots per partit i fou nomenat McDonald's All-American i Parade All-American.

## Kentucky Wildcats

Posteriorment jugaria a la Universitat de Kentucky durant cinc temporades, on destacà tot i les contínues lesions que patí durant dos anys.

## NBA

En el Draft de 1984, Houston Rockets escollí en la primera posició al pivot Hakeem Olajuwon, i quan tots creien que la següent elecció seria Michael Jordan, Portland Trail Blazers va sorprendre triant a Sam Bowie. La decisió dels Blazers és considerada com un dels majors errors de la història de l'NBA.
Després de quatre temporades plagades de lesions a Portland en les quals va promitjar 10,5 punts per partit, Bowie fou traspassat juntament amb una ronda de draft a New Jersey Nets a canvi de Buck Williams el 24 de juny de 1989. Les quatre campanyes de Bowie a New Jersey foren més exitoses, promitjant 12,8 punts i 8,2 rebots per partit, sense perdre's més de 20 partits per campanya. Finalitzades les de dues temporades plenes de lesions a Los Angeles Lakers, Bowie es retirà del basquetbol professional el 1995.
Durant la seva carrera, Sam Bowie ha promitjat 10,9 punts, 7,5 rebots i 1,78 taps per partit, amb un 45,2% en tirs de camp.

## Referències

* ↑ «The 100 worst picks ever» (en anglès). ESPN. [Consulta: 18 abril 2011].

## Enllaços externs

* Sam Bowie - The Fateful Pick @ bigbluehistory.net
* NBA Estadísticas @ basketball-reference.com
# Vanuralita

La vanuralita és un mineral de la classe dels òxids que pertany al grup de la carnotita. El nom reflecteix la seva composició: VANadi, URani i ALumini.

## Característiques

La vanuralita és un òxid de fórmula química Al(UO₂)₂(VO₄)₂(OH)·11H₂O. Cristal·litza en el sistema monoclínic. La seva duresa a l'escala de Mohs és 2.
Segons la classificació de Nickel-Strunz, la vanuralita pertany a «04.HB - V[$^{5+}$, $^{6+}$] Vanadats: uranil Sorovanadats» juntament amb els següents minerals: carnotita, margaritasita, sengierita, curienita, francevillita, fritzscheïta, metavanuralita, metatyuyamunita, tyuyamunita, strelkinita, uvanita i rauvita.

## Formació i jaciments

Va ser descoberta a la mina Mounana, situada a la localitat de Franceville, dins la província d'Haut-Ogooué, al Gabon. També ha estat trobada en un altre indret del Gabon, a la propera mina d'Oklo, així com a la pedrera Carija, a Mèrida (Extremadura, Espanya). Als territoris de parla catalana tan sols ha estat descrita a la mina Eureka (La Torre de Cabdella, Pallars Jussà). Es tracta dels quatre únics indrets on ha estat descrita aquesta espècie mineral a tot el planeta.

## Referències

* ↑ «Vanuralite» (en anglès). Mindat. [Consulta: 4 setembre 2018].
* ↑ Castillo-Oliver, Montgarri; Melgarejo, Joan Carles; Torró, Lisard; Villanova-de-Benavent, Cristina; Campeny, Marc; Díaz-Acha, Yael; Amores-Casals, Sandra; Xu, Jingyao; Proenza, Joaquin; Tauler, Esperança «Sandstone-Hosted Uranium Deposits as a Possible Source for Critical Elements: The Eureka Mine Case, Castell-Estaó, Catalonia». Minerals, 10, 1, 01-01-2020, pàg. 34. DOI: https://doi.org/10.3390/min10010034 [Consulta: 6 febrer 2024].
# Cinquena Avinguda

La Cinquena Avinguda (Fifth Avenue, en anglès) és una de les principals artèries del centre de Manhattan, a la ciutat de Nova York.
Plena de pisos de luxe i de mansions històriques, la Cinquena Avinguda és un símbol de la bonança econòmica de la ciutat. La secció de l'avinguda entre el Carrer 34 i el Carrer 59, és també una de les zones de compres més exclusives del món al costat d'Oxford Street a Londres, els Camps Elisis a París i la Via Montenapoleone de Milà.
Ha estat catalogat de forma contínua com un dels carrers més cars del món amb preus de lloguer similars als de París, Londres i Tòquio: la denominació de "el carrer més car del món" varia any rere any a causa de les fluctuacions del canvi de moneda i les condicions econòmiques locals.
Des de mitjans dels anys 90 el districte de compres entre els carrers 49 i 57 ha estat sovint catalogat com el segon més car considerant el preu per metre quadrat de superfície de venda per darrere del carrer londinenc de Sloane Street.

## Referències

* ↑ Berman, Barry. Retail management : a strategic approach. Englewood Cliffs : Prentice Hall, 1995, p. 6. ISBN 978-0-13-181009-9.
* ↑ Foderaro, Lisa W. «Survey Reaffirms 5th Ave. at Top of the Retail Rent Heap» (en anglès). The New York Times, 29-04-1997. ISSN: 0362-4331.
* ↑ «SHOPPING ON THE 5TH AVENUE» (en anglès americà). bt.barnard.edu. Arxivat de l'original el 2022-07-02. [Consulta: 2 juliol 2022].
* ↑ Loscos, Sara. «El repte de la Cinquena Avinguda». ara.cat, 05-09-2013. [Consulta: 2 juliol 2022].

## Vegeu també

* Edifici Flatiron.
# Assassinat al Pont del Diable

Assassinat al Pont del Diable (originalment en francès, Le Pont du Diable) és un telefilm francobelga de 2018 dirigit per Sylvie Ayme a partir d'un guió d'Éric Delafosse i Sylvie Ayme. Es va emetre per primera vegada a Bèlgica a La Une el 12 de gener de 2019 i a França a France 3 el 26 del mateix mes. S'ha doblat al valencià per a À Punt.
Aquesta ficció és una coproducció d'EndemolShine Fiction, France Télévisions, Be-FILMS i RTBF.

## Repartiment

* Élodie Frenck: Marina Fazergues, comandant del Servei Regional de Policia Judicial de Montpeller
* David Kammenos: el pastor Franck Livarois
* Patrick d'Assumçao: Philippe Charras, cap de la gendarmeria local
* Myriam Bourguignon: tinent Inès Guemouri
* Pierre-Olivier Mornas: Eric Savignac
* Anne Benoît: Chantal Fazergues
* Nina Bouffier: Fanny Fazergues
* Pascal Turmo: el forense
* Jean-François Malet: Raphaël Scotto

## Referències

* ↑ «Le pont du Diable». Le Figaro.
* ↑ Nils Bächler. «Elodie Frenck, Patrick d'Assumçao et David Kammenos mènent l'enquête !». RTBF, 11-01-2019.
* ↑ «Le Pont du Diable». 'France Télévisions', 06-10-2019.
* ↑ «Assassinat al Pont del Diable». À Punt, 29-05-2021. [Consulta: 16 setembre 2022].
* ↑ «Le pont du diable». Be-FILMS, 2018.
* ↑ «Le pont du diable». Ciné Séries, 01-01-2019.
# Rua

Rua (Ru'a o Rashu) era el lloc habitat per una de les principals tribus aramees de la Baixa Mesopotàmia. L'estat de Rua dominava la regió a l'entorn de Nippur al centre del país.
Sargon II va sotmetre el territori durant la campanya del 710 aC contra Babilònia; el seu rei Nabu-zer-ibni, va fugir a Damasc (709 aC) i Sargon va agregar el seu territori a la província de Gambulu. El 692 aC la tribu formava part de la coalició que va enfrontar als assiris a la batalla de Khalule, prop de Samarra.

## Referències

* ↑ Cassin, Elena (et al. (eds.). Los imperios del Antiguo Orienta III: la primera mitad del primer milenio. Madrid: Siglo XXI, 1979, p. 55, 77. ISBN 8432300489.

## Bibliografia

* A. T. Olmstead, Western Asia in the days of Sargon of Assyria a Arxivat 2011-04-11 a Wayback Machine.
Viccionari
# Sale

«Sale» té aquests significats:
* Sale (Anglaterra)
* Sale (Itàlia)
* Sale (Marroc)
* Sale (Tràcia)
Viccionari
# Arthroleptella ngongoniensis

Arthroleptella ngongoniensis és una espècie de granota que viu a Sud-àfrica.
Està amenaçada d'extinció per la pèrdua del seu hàbitat natural.

## Referències

* Minter, L. & Harrison, J. 2004. Arthroleptella ngongoniensis. Llista Vermella d'Espècies Amenaçades de la UICN 2006. Accedit a data 20 d'abril del 2008.
# Opera (desambiguació)

«Opera» té aquests significats:
* Música:
** Òpera, espectacle cantat i acompanyat amb instruments musicals que s'escenifica teatralment
** Òpera xinesa, teatre cantat tradicional a la Xina
* Cine:
** Ópera (pel·lícula), pel·lícula de Juan Patricio Riveroll
* Física nuclear:
** OPERA, experiment europeu amb neutrins
* Informàtica:
** Opera (navegador web), navegador web multiplataforma
** Opera Software, companyia de software creadora del navegador Opera
** Ópera Soft, empresa de videojocs espanyola de la dècada del 1980
* Toponímia:
** Opera (Itàlia), municipi italià
** Teatre Ópera, teatre de Buenos Aires
** Estació d'Ópera, estació del Metro de Madrid
# Arseni Sañé

Arseni Sañé (Terrassa, 1976) és un ex-jugador i entrenador de hockey herba terrassenc i català. Format al planter del club Atlètic Terrassa Hockey Club inicia el seu camí com a jugador a l'edat dels 7 anys. Passa per totes les categories infantils del club i arribar a jugar amb el primer equip masculí l'any 1999. Forma part del Divisió d'Honor masculí durant tres temporades i després es desplaça a viure, estudiar i a jugar a hockey a Holanda. La seva carrera esportiva segueix primer al SCHC neerlandès i després al HIC. A partir d'aquí, i coincidint amb el seu retorn a Terrassa, s'inicia la seva carrera com a entrenador de hockey herba (2005).
La seva carrera com a entrenador s'inicia al capdavant del primer equip femení de l'Atlètic de Terrassa. Tres temporades al capdavant de les "grogues" deixen el balanç d'un Campionat de Catalunya, dues medalles de plata a la Copa de la Reina (2007 i 2008), un sub campionat en la Lliga espanyola la temporada 2006-2007 i una medalla de plata en el campionat de Hockey Sala del 2006-2007.
La seva etapa davant de l'Atlètic de Terrassa es compagina amb tasques dintre de la Federació Espanyola de Hockey, com a Seleccionador español sub-16 femení. Tres anys al capdavant de l'equip més jove de la federació deixa un balanç d'una medalla d'or al 4 Nacions de Manheim (2008), d'una medalla de Bronze a l'Europeu de la Haia (2008) i d'una medalla de Plata a l'Europeu de Barcelona (2010)
Després de les tres temporades a Terrassa, fa el salt a Madrid i es posa al davant de l'equip femení del Club de Campo Villa de Madrid on obté els primers èxits com a entrenador profesional de hockey herba.

## Trajectòria com a entrenador

* Atlètic Terrassa Hockey Club (2005-2008)
* Real Federación Española de Hockey (2008-2010)
* Club de Campo Villa de Madrid (2008-2011)
* Iluro Hockey Club (2011-2018)

## Referències

* http://hockeydhf.wordpress.com/2011/04/29/entrevista-arseni-sane/

## Enllaços externs

* http://hockeydhf.wordpress.com/2011/05/31/el-club-de-campo-campeon-de-liga-por-tercera-temporada-consecutiva/
* http://www.flicking.com.ar/index.php?option=com_content&view=article&id=101:carla-rebecchi-campeona&catid=43:espana-torneo&Itemid=182 Arxivat 2016-03-03 a Wayback Machine.
# Arseni el Gran

Arseni, conegut de vegades com Arseni d'Escetis i Tura, Arseni el Romà o Arseni el Gran, va ser diaca i tutor imperial romà que esdevingué un anacoreta a Egipte. Fou un dels Pares del Desert més respectats i els seus ensenyaments van tenir un gran impacte sobre el desenvolupament de l'ascetisme i la vida contemplativa.
Es va destacar pel seu coneixement de la literatura grega i romana. L'emperador Teodosi el Gran el va convidar a la seva cort i li va encarregar l'educació dels seus fills Arcadi i Honori. Als 40 anys se'n va anar a Egipte i va començar una vida monàstica a Scetis al desert de la Tebaida on va viure 40 anys i llavors d'en va anar a Troe, prop de Memfis, on va restar alguns temps fins a morir (excepte tres anys que va viure a Canop) als 90 anys. Va escriure un llibre que es va publicar en llatí a Auctariurn Novissimum Biblioth. Patr., que corresponen a les Apophthegmata recollida pels seus companys.
La immensa admiració dels seus contemporanis li valgué l'epítet «el Gran». Les seves festivitats són el 8 de maig en l'Església Catòlica Romana i l'Església Ortodoxa i el 13 de pakhon en l'Església Ortodoxa Copta.

## Referències

* ↑ Martyrologium Romanum (2001), http://www.diocesisdecanarias.es/downloads/santosmartirologioenerojunio.pdf Arxivat 2017-05-19 a Wayback Machine.
* ↑ Ὁ Ὅσιος Ἀρσένιος ὁ Μέγας. 8 Μαΐου. ΜΕΓΑΣ ΣΥΝΑΞΑΡΙΣΤΗΣ.
# Gerard Tarrius

Gerard Tarrius (1943 - 23 d'agost del 2008) va ser un militant d'Unitat Catalana que abandonà el partit el 2001 juntament amb altres militants per fundar el Bloc Català.
Fou president fundador del Bloc Català l'any 2002 al Congrés de Tuïr i membre des del 2008 del comitè executiu de la Federació nord-catalana de Convergència Democràtica de Catalunya.
Era regidor de Vilanova de Raó, del 2001 fins a la seva mort el 2008 i s'encarregava dels afers catalans.
L'entitat Burro Masqué li atorgà el mes de febrer del 2010 un premi especial per la seva tasca en defensa de la causa catalana.
# Otakar Nožíř

Otakar Nožíř (Ledeč nad Sázavou, 12 de març de 1917 - Olomouc, 2 de setembre de 2006) fou un futbolista txec de les dècades de 1930 i 1940.
Fou 2 cops internacional amb la selecció de Txecoslovàquia, amb la qual participà en el Mundial de 1938. Pel que fa a clubs, defensà els colors de l'Slavia Praha.

## Referències

* ↑ «1938 FIFA World Cup France». Arxivat de l'original el 2011-10-13. [Consulta: 9 juny 2017].
* ↑ «Perfil». fifa.com. Arxivat de l'original el 2014-04-13. [Consulta: 9 abril 2017].
* ↑ Otakar Nožíř - estadístiques internacionals al lloc web de l'Associació de Futbol de la República Txeca (txec)
* ↑ «Perfil». worldfootball. [Consulta: 9 abril 2017].
* ↑ «Perfil». national-football-teams.com. [Consulta: 9 abril 2017].
# Aseraggodes microlepidotus

Aseraggodes microlepidotus és un peix teleosti de la família dels soleids i de l'ordre dels pleuronectiformes que es troba a les costes de l'est de l'oceà Pacífic central.

## Referències

* ↑ The Taxonomicon (anglès)
* ↑ FishBase (anglès)
# Aseraggodes kobensis

Aseraggodes kobensis és un peix teleosti de la família dels soleids i de l'ordre dels pleuronectiformes que es troba des de les costes del sud del Japó fins a la Mar de la Xina Meridional.

## Referències

* ↑ The Taxonomicon (anglès)
* ↑ FishBase (anglès)
# OTO M42
## Història

Itàlia va entrar a la Segona Guerra Mundial sense cap granada antitancs de producció nacional. No fou fins al 1942 que se'n van fabricar dos models: la Breda M42 i la granada OTO M42.

## Característiques

La seva espoleta era una granada OTO M35 que anava enroscada per les seves estries externes en un mànec d'alumini connectat a la carcassa de la granada. La carcassa era una ampolla de vidre plena amb mescla incendiària per a llançaflames i gasolina, que es trencava en impactar o quan detonava la seva espoleta. El concepte va sorgir a partir de les granades improvisades fetes pels soldats, en unir una granada OTO M35 a ampolles plenes de líquids inflamables. Els soldats eren entrenats per apuntar cap a les preses d'aire del motor del tanc abans d'accionar l'espoleta i llançar-les cap aquest objectiu, perquè la mescla incendiària entrés dins del tanc.

## Referències

* 1 2 «Adaptació pel Regio Esercito» (en (italià)).
* ↑ «M42 Regio Esercito» (en (polonès)).

## Vegeu també

* OTO M35
* Breda M42

## Enllaços externs

* Granada OTO M42 (italià)
# Daniel Nebot Pérez

Daniel Nebot Pérez (Barraques, Alt Palància, 1953) és un dissenyador valencià de formació autodidacta.
Inicia la seva trajectòria professional el 1973 formant part de diversos col·lectius de dissenyadors valencians com el grup Nuc (1973) del qual va ser membre fundador. El 1981 crea amb Paco Bascuñán i Lorenzo Company Enebecé que després passaria a integrar-se al grup La Nave.
El seu suport a la difusió del disseny com a professió és palès des dels inicis de la seva carrera i així el 1973 va ser un dels socis fundadors de Nou Disseny Valencià, primera iniciativa valenciana d'aproximació al disseny i punt de trobada dels pocs dissenyadors d'aquell moment. El 1985 també serà un dels creadors de l'Associació de Dissenyadors de la Comunitat Valenciana.
El 1991 obre estudi propi, abraçant activitats dins de l'àmbit del disseny industrial, gràfic i la comunicació visual i comptant amb un equip pluridisciplinari de col·laboradors. Imparteix classes a la Escuela de Diseño Industrial - Ceu San Pablo.
El 1995 va ser guardonat amb el Premio Nacional de Diseño. Els seus productes han estat distingits amb nombrosos premis tant nacionals com internacionals i han format part de diverses exposicions. Entre els seus dissenys més destacats podem citar el portamines Zoom Oceanic per a Tombow (1989).

## Referències

* ↑ «Premios Nacionales de Diseño 1995» (en castellà). Idi.mineco.gob.es, 1995. Arxivat de l'original el 2015-09-24. [Consulta: maig 2016].
* ↑ «Fitxa al web del Disseny Hub Barcelona». Arxivat de l'original el 2012-11-27. [Consulta: 16 abril 2012].

## Enllaços externs

* Fitxa Arxivat 2012-11-27 a Wayback Machine. a la col·lecció de disseny industrial del Disseny Hub Barcelona
# 13 (pel·lícula de 2010)

13 (títol original en anglès: 13) és una pel·lícula estatunidenca del 2010, doblada al català i produïda pel director georgià Gela Babluani. És un remake de la seva pròpia pel·lícula 13 Tzameti estrenada el 2005.

## Argument

Vince, un jove que va malament de diners, es troba embarcat en un joc de ruleta russa.

## Repartiment

* Alexander Skarsgård: Jack
* Jason Statham: Jasper
* Mickey Rourke: Jefferson
* David Zayas: Inspector Larry Mullane
* Emmanuelle Chriqui: Aileen
* Ben Gazzara: Schlondorff
* Ray Winstone: Ronald Lynn
* Michael Shannon: Henry
* Emmanuelle Chriqui: Aileen
* 50 Cent: Jimmy
* Gaby Hoffmann: Clara
* Sam Riley: Vince
* Chuck Zito: Ted
* Don Frye: l'entrenador al ring
* Anthony Chisholm: M. Gomez

## Rodatge

El rodatge va començar el 2008 i es va desenvolupar a Nova York i la seva rodalia, més exactament a Crestwood, Fleetwood i Mount Vernon.

## Al voltant de la pel·lícula

* La pel·lícula es va presentar al South By Southwest Film Festival el març de 2010.
* Jason Statham, Mickey Rourke i David Zayas s'han trobat també el 2010 a The Expendables de Sylvester Stallone.
* Chuck Zito i Don Frye tenen la particularitat d'haver estat abans cèlebres boxejadors i lluitadors de lluita lliure.
* Anthony Chisholm, Chuck Zito i David Zayas han treballat a la sèrie de televisió Oz.
* Ray Liotta havia d'encarnar inicialment l'inspector Larry Mullane. Però és finalment David Zayas que ha obtingut el paper.

## Referències

* ↑ «13». Ésadir.cat. [Consulta: 21 març 2022].
* ↑ Siegel, Tatiana. «Rourke, Statham join Babluani’s ’13’». Variety. [Consulta: 28 desembre 2015].
* ↑ «13: Filming Locations». IMDB. [Consulta: 28 desembre 2015].
* ↑ «13: Release Info». IMDB. [Consulta: 28 desembre 2015].
* ↑ Fleming, Michael. «Winstone, Liotta join Babluani’s ’13’». Variety. [Consulta: 28 desembre 2015].
# Txúievo

Txúievo - Чуево (rus) - és un poble de l'óblast de Bélgorod, a Rússia. El 2016 tenia 987 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Vanylven

Vanylven és un municipi situat al comtat de Møre og Romsdal, Noruega. Té 3.256 habitants (2016) i té una superfície de 385.23 km². El centre administratiu del municipi és el poble de Fiskåbygd.

## Fills il·lustres

* Maria Parr

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Vanylven - Lloc web oficial
# Mixed Magic

Mixed Magic és un curtmetratge de comèdia estatunidenc del 1936 dirigit per Raymond Kane i protagonitzat per Buster Keaton.

## Sinopsi

El curt mostra a un mag professional, Spumoni, que es veu obligat a contractar un nou ajudant, Elmer, recomenat per la seva assistent femenina. El nou ajudant, però, no té bons dots per la màgia.

## Repartiment

* Buster Keaton - Elmer 'Happy' Butterworth
* Eddie Lambert - Professor Spumoni
* Marlyn Stuart - Mary
* Ed Hall
* Jimmie Fox -
* Walter Fenner
* Pass Le Noir
* Harry Myers

## Referències

* ↑ Neibaur, James L. The Fall of Buster Keaton: His Films for MGM, Educational Pictures, and Columbia. Scarecrow Press, 2010, p. 85. ISBN 978-0810876835.

## Enllaços externs

* Mixed Magic a YouTube
* Grand Slam Opera at the International Buster Keaton Society
# San Martino Buon Albergo

San Martino Buon Albergo és un comune (municipi) de la província de Verona, a la regió italiana del Vèneto, situat a uns 100 quilòmetres a l'oest de Venècia i a uns 9 quilòmetres a l'est de Verona.
A 1 de gener de 2020 la seva població era de 15.818 habitants.
San Martino Buon Albergo limita amb els següents municipis: Caldiero, Lavagno, Mezzane di Sotto, San Giovanni Lupatoto, Verona i Zevio.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].
# Ctenomys torquatus

Ctenomys torquatus és una espècie de mamífer rosegador histricomorf de la família dels ctenòmids. És oriünda de Sud-amèrica, on viu des del sud del Brasil fins al centre de l'Uruguai.

## Referències

* ↑ Lessa, E.; Bidau, C. Ctenomys torquatus. UICN 2008. Llista Vermella d'espècies amenaçades de la UICN, edició 2008, consultada el 5 gener 2009.
# 1548
## Esdeveniments

* 15 de maig - Augsburg (Sacre Imperi) : La dieta imperial aprova l'ínterim d'Augsburg, una disposició provisional sobre el protestantisme
* La Xina es tanca al comerç exterior
* Es dissol l'Imperi Inca
* Fundació de La Paz
* Gran incendi a Moscou
* Primera escola dels jesuïtes

## Necrològiques

* 14 de juny, Avinyó: Elzéar Genet, músic
* 5 de setembre, Castell de Sudeley, Gloucestershire, Anglaterra: Caterina Parr, reina d'Anglaterra.
* Barcelona: Jeroni de Requesens i Roís de Liori, 56è President de la Generalitat de Catalunya.

## Referències

* ↑ «Catherine Parr» (en anglès). Encyclopaedia Britannica. [Consulta: 1r agost 2023].